דוד ברואר וייל

דוד ברואר וייל (באנגלית: David Breuer-Weil; נולד בשנת 1965) הוא פסל יהודי-בריטי. פסליו המפורסמים: "מבקר" בדרבישייר (2010) ובישראל: "ירושלים מרכזו של עולם" בפארק טדי (2013) ו"נשמה" ב (2015)

ביוגרפיה
ברואר-וייל נולד וגדל בלונדון להורים יהודים. סבא וסבתא שלו מצד אביו נמלטו מווינה הכבושה בעקבות האנשלוס (סיפוח אוסטריה על ידי הנאצים) כאשר אביו, ג'ורג' (יליד 1938), לימים פסל, צייר ומעצב תכשיטים, היה עדיין תינוק. אמו, ילידת קופנהגן, התיישבה באנגליה בתחילת שנות ה-60; אביה נרצח על ידי הנאצים ליד אגם הולטה בדנמרק בשנת 1944, והמיקום היווה השראה לכמה מציורי הנופים שלו. הוא ציין שמילדותו "הוא היה שקוע בדיונים על הטראומות של הדור הקודם ואלה השפיעו באופן ברור על חזונו האמנותי בשנים מאוחרות יותר".

בשנים 1984–1985 התמחה באמנות יפה, כולל פיסול, בהדרכתה של שלי פאוסט (עוזרת לשעבר של הנרי מור), בבית הספר לאמנות סנטרל סנט מרטין . לאחר מכן למד ספרות אנגלית בקלייר קולג', קיימברידג'  בשנים 1989–1998 עבד בסות'ביס. בשנת 1990 התמנה למומחה לאמנות אימפרסיוניסטית ולאמנות מודרנית. בשנים 1991–1994 כיהן כראש מחלקת ציור ויודאיקה בסות'ביס תל אביב. בשנת 1995 מונה לסגן מנהל המחלקה לאמנות אימפרסיוניסטית ומודרנית בסות'ביס לונדון. כיום יועץ מומחה לאמנות מודרנית ועכשווית בז'נבה.

עבודות מפורסמות שלו כוללות את "אחים" ו"חייזר". הוא יצר פסלי ברונזה מונומנטליים למרחבים ציבוריים, כשהוא עובד בתחילה עם פסלי חרס, אשר משמרים את טביעות האגודל שלו.

פסליו הוצבו במרחבים ציבוריים מרכזיים בלונדון, כולל "המפסטד הית'", "כיכר הנובר" , "גני גרוסוונור" , "מארבל ארץ' (שער השיש)", "מייפייר" וברחבי העולם.

"מבקר", "מבקר 2" ו"חייזר" הוצגו על ידי סותביס בשנים 2010, 2011 ו-2013 בתערוכות "מעבר לגבולות" בבית צ'אטסוורת', ופסליו ועבודותיו הדו-ממדיות הוצגו בקרן הלאומית לנאמנות.

בשנים 2016–2017 הציג ב לצד אדמונד דה ואל והנס קופר .

בשנת 2017 קיימה כריסטי'ס תערוכת יחיד של פסלים מונומנטליים שלו שהוצגה במקומות שונים ברחבי לונדון; כיכר קוונדיש , סנט פנקראס , כיכר פורטמן  וכיכר האקונומיסט.

בשנת 2018, הוצגה התערוכה "טיסה" במארבל ארץ' (ומאוחר יותר בכנסיית סנט פנקראס החדשה, מול תחנת יוסטון).

בשנת 2019 הוצגה התערוכה "מבקר 2" כחלק מהתערוכה "הילד שבתוכי", בביתן עבדולמצ'יד אפנדי, איסטנבול, במקביל לביאנלה באיסטנבול.

בשנת 2021 הוצגה התערוכה "חייזר 2" ברחוב ניו בונד, לונדון.

בשנת 2022 הוצגה התערוכה "מבקר 5" ו"מבקר 1" בכיכר ברקלי, לונדון.

הפרויקטים
משנת 2001 הוא פיתח את סדרת הפרויקטים השאפתנית שלו: תערוכות יחיד הכוללות קנבסים מצוירים עצומים החוקרים היבטים של המצב האנושי, המוצגים לעיתים קרובות במקומות יוצאי דופן, הרחק ממרחב הגלריה הקונבנציונלי (ולעיתים קרובות מגביל) הכוללות:
 2001 - הפרויקט, שהוצג בסככת מנועים לשעבר, ב-Roundhouse , קמדן
 2003 - פרויקט 2, Bargehouse, מגדל אוקסו, סאת'ק
 2007 - פרויקט 3, שהוצג בחניון רב קומות נטוש  בקובנט גארדן
 2013 - פרויקט 4, שהוצג ב-The Vaults, Leake Street,  תחנת ווטרלו הציב זה לצד זה חזיונות של טרגדיה ושמחה, תוך הדגשת תפקידו הבסיסי של האמן כפרשן ויוצר.

ירושלים מרכזו של העולם
בשנת 2013 הוצב הפסל "ירושלים מרכזו של העולם" העשוי מנירוסטה, דמוי תכשיט בכניסה לפארק טדי בירושלים. המיקום מאפשר את השתקפות העיר העתיקה מצד אחד ואת העיר החדשה מצד שני. הפסל הכדורי, עולה מתוך מפת בינטינג (מפת התלתן העתיקה), לפי תיאורו של התאולוג היינריך בונטינג משנת 1581 של העולם שבו ירושלים במרכזו, משקף את "הארץ הגדולה המתעוררת לחיים על סמך תרבות עתיקה".

סרט - "מלך נרק"
סרט על האמן, "מלך נרק" - The King of Nerac, בבימויה של אנני זולצברגר, הוקרן בבכורה בשנת 2015 במכון לאמנויות עכשוויות בלונדון ובניו יורק במרכז לינקולן.

 פסלים במרחב הציבורי 
 מבקר 5 - פסל ברונזה עם פטינה שחורה/חומה, מידות: 1.4 מטר, 2.8 מטר, 3.7 מטר (עם בסיס), פארק ליין, לונדון (מול מלון דורצ'סטר).
 אחות - פסל נירוסטה מלוטשת באורך 250 ס"מ, בכיכר הנובר, לונדון (הוצב עד אוקטובר 2023)

גלריה

קישורים חיצוניים


 David Breuer-Weil 
 דוד ברואר וייל, באתר מוזיאון ישראל בירושלים
  David Breuer Weil באתר יוטיוב 

 David Breuer-Weil, Ben Uri 
 By Jewish News Reporter, Jewish artist’s heritage inspires 21-foot Marble Arch sculpture June 6, 2018 

 הערות שוליים 

קטגוריה:פסלים יהודים
קטגוריה:פסלים בריטים
קטגוריה:בריטים שנולדו ב-1965